ddrg/super_eurlex huggingface dataset:
KIRJALLINEN KYSYMYS E-1475/02 esittäjä(t): Cristiana Muscardini (UEN) komissiolle. Kromisaasteet Albaniassa.



Virallinen lehti nro 137 E , 12/06/2003 s. 0009 - 0009



KIRJALLINEN KYSYMYS E-1475/02 esittäjä(t): Cristiana Muscardini (UEN) komissiolle (27. toukokuuta 2002) Aihe: Kromisaasteet Albaniassa Italialaisissa viikkolehdissä julkaistussa artikkelissa on kerrottu Albanian vakavasta ympäristö- ja terveystilanteesta, jonka ovat aiheuttaneet kaivausten seurauksena syntyneet suuret kromipitoisuudet. Italialaisten kalastajien suosimalla rannikkovyöhykkeellä on tavattu 345 milligramman kromipitoisuuksia litrassa vettä. Albanian kromi saattaa kulkeutua Italian uimarannoille pieninä määrinä, jotka ovat sata kertaa säännöissä sallittuja rajoja suurempia. Tiranan onkologisen instituutin mukaan kasvainten määrä on lisääntynyt kahden viime vuoden aikana huomattavasti ja selittämättömästi koko maassa. Tärkein syyllinen on juuri kromi, jota Albania tuottaa kolmanneksi eniten maailmassa ja jonka tuotanto on keskittynyt Dibran ja Matin alueelle. 1. Onko komissio tietoinen Albanian tilanteesta? 2. Onko komissiolla hallussaan Tiranan onkologisen instituutin antamat tiedot? 3. Tietääkö komissio, onko taloudellisissa yhteistyösuhteissa Albanian kanssa suunniteltu varojen käyttöä kyseisen maan vakavan saastetilanteen käsittelemiseksi? 4. Katsooko komissio aiheelliseksi, jos näin ei ole, aloittaa Albanian hallituksen kanssa yhteydenpidon tilanteen selvittämiseksi ja sellaisen ratkaisun löytämiseksi, joka toisaalta ei vaadi tuotannon lopettamista mutta joka toisaalta myös maan parannustoimien kautta suojelee ympäristöä, jonka saastuminen on aiheuttanut vakavan terveysvaaran ja uhkaa myös Italian rannikkoa? Christopher Pattenin komission puolesta antama vastaus (27. kesäkuuta 2002) Komissio on tietoinen siitä, että Albanian tarvitsee löytää ratkaisu useisiin vakaviin ympäristökysymyksiin. Nykyinen tilanne on seurausta pakollisten ympäristöstandardien puuttumisesta maassa yhdeksänkymmentäluvun puoliväliin saakka. Hiljattain on pyritty käymään käsiksi ympäristöongelmiin ja pyritty estämään tilanteen huononeminen entisestään, mutta vielä on paljon tehtävää, jotta voidaan varmistaa Albanian alkuasteella olevan ympäristölainsäädännön täytäntöönpano ja noudattaminen. Tässä tilanteessa kromikaivaustoiminnasta aiheutuvan saastumisen riski on todellakin olemassa. Komissio jakaa arvoisan parlamentin jäsenen huolen ja aikookin pyytää Albanian viranomaisia toimittamaan asiasta yksityiskohtaiset tiedot, myös Tiranan onkologisen instituutin raportin. Komissio haluaisi tässä yhteydessä korostaa, että ympäristöala on eräs ensisijaisia aloja CARDS-ohjelmassa, joka on tärkein yhteistyöväline Albanian ja yhteisön välillä. Kaudelle 20022004 on varattu 11 miljoonaa euroa ympäristöasioita varten.
KIRJALLINEN KYSYMYS E-2919/02 esittäjä(t): Fernando Fernández Martín (PPE-DE) komissiolle. Ruanda.



Virallinen lehti nro 110 E , 08/05/2003 s. 0125 - 0126



KIRJALLINEN KYSYMYS E-2919/02 esittäjä(t): Fernando Fernández Martín (PPE-DE) komissiolle (16. lokakuuta 2002) Aihe: Ruanda Voiko komissio antaa tiedot hankkeista, jotka Ruandassa on rahoitettu EU:n talousarviosta vuonna 2000? Voiko komissio selvittää, mikä on kyseiselle maalle osoitettujen kaikkien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-2909/02, E-2910/02, E-2911/02, E-2912/02,E-2913/02, E-2914/02, E-2915/02, E-2916/02, E-2917/02, E-2918/02,E-2919/02, E-2920/02, E-2921/02 ja E-2922/02 (4. joulukuuta 2002) Komissio toimittaa välittömästi arvoisalle parlamentin jäsenelle ja parlamentin pääsihteeristöön pyydetyt tiedot sisältävän taulukon sekä vuoden 2001 kertomuksen yhteisön kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-2913/02 esittäjä(t): Fernando Fernández Martín (PPE-DE) komissiolle. Niue.



Virallinen lehti nro 110 E , 08/05/2003 s. 0124 - 0124



KIRJALLINEN KYSYMYS E-2913/02 esittäjä(t): Fernando Fernández Martín (PPE-DE) komissiolle (16. lokakuuta 2002) Aihe: Niue Voiko komissio antaa tiedot hankkeista, jotka Niuessa on rahoitettu EU:n talousarviosta vuonna 2000? Voiko komissio selvittää, mikä on kyseiselle maalle osoitettujen kaikkien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-2909/02, E-2910/02, E-2911/02, E-2912/02,E-2913/02, E-2914/02, E-2915/02, E-2916/02, E-2917/02, E-2918/02,E-2919/02, E-2920/02, E-2921/02 ja E-2922/02 (4. joulukuuta 2002) Komissio toimittaa välittömästi arvoisalle parlamentin jäsenelle ja parlamentin pääsihteeristöön pyydetyt tiedot sisältävän taulukon sekä vuoden 2001 kertomuksen yhteisön kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3013/02 esittäjä(t): Eluned Morgan (PSE) komissiolle. Sokerituet ja YMP:n välitarkastelu.



Virallinen lehti nro 110 E , 08/05/2003 s. 0150 - 0151



KIRJALLINEN KYSYMYS E-3013/02 esittäjä(t): Eluned Morgan (PSE) komissiolle (23. lokakuuta 2002) Aihe: Sokerituet ja YMP:n välitarkastelu Miksi sokeritukia koskevaa kysymystä ei ole otettu rohkeammin esiin YMP:n välitarkastelun yhteydessä? Milloin vähennetään skandaalimaisia vientitukia, jotka muodostavat 80 prosenttia sokerituista? Voisiko komissio laatia listan sadasta vientitukimaksuja eniten saavasta yhtiöstä? Franz Fischlerin komission puolesta antama vastaus (26. marraskuuta 2002) Komissio ehdotti lokakuussa 2000 sokerialan kiintiöjärjestelmän jatkamista kahdella markkinointivuodella ja samalla joitakin muutoksia sokerialan yhteiseen markkinajärjestelyyn. Tämä ehdotus oli tilapäinen ratkaisu, ja komissio aikoi harkita uudelleen tilannetta Agenda 2000:n mukaisen väliarvioinnin yhteydessä. Neuvosto päätti toukokuussa 2001 parlamentin lausunnon mukaisesti, että kiintiöjärjestelmä säilytettäisiin markkinointivuoteen 20052006 saakka. Jatkaessaan sokerialan yhteistä markkinajärjestelyä vielä viidellä vuodella neuvosto pyysi komissiota esittämään vuonna 2003 kertomuksen tarvittavine ehdotuksineen. Ottaen huomioon nämä päätökset komissio ei ehdottanut heinäkuussa 2002 antamassaan tiedonannossa väliarvioinnista(1) mitään muutosta sokerialalle. Tiedonannossa ilmoitettiin tulevat toimenpiteet. Tässä yhteydessä sokeriala mainittiin erityisesti niiden alojen joukossa, joita on tarkoitus tarkastella vuonna 2003. Tarkastelussa otetaan huomioon muun muassa sokerimarkkinoiden avaaminen tuonnille vähiten kehittyneistä maista. Kiintiöt säilytetään vuosiin 20052006 saakka, mutta samalla niitä leikataan 115 000 tonnilla, jotta voitaisiin noudattaa Maailman kauppajärjestön puitteissa tehtyjä tuettua vientiä koskevia sitoumuksia. Markkinointivuodeksi 20022003 tarvitaan 862 000 tonnin ylimääräinen vähennys. Käynnistäessään Dohan kehitysohjelman marraskuussa 2001 ministerit sitoutuivat neuvottelujen tulosta ennakoimatta käymään perusteellisia neuvotteluja, joiden tavoitteena oli muun muassa kaikissa muodoissaan myönnettävien vientitukien vähentäminen niiden vaiheittaista käytöstä poistamista silmällä pitäen. Sitoumusten yksityiskohdista on sovittava maaliskuun 2003 loppuun mennessä. Tässä yhteydessä on liian varhaista esittää tietoja aikatauluista ja vientitukien vähentämisen yksityiskohdista. Asiaan liittyvä yhteisön lainsäädäntö edellyttää, että komissio pitää jäsenvaltioilta saamansa kirjanpitotiedot luottamuksellisina ja turvassa. Arvoisaa parlamentin jäsentä pyydetään tutustumaan parlamentin ja komission suhteista 5. heinäkuuta 2000 tehtyyn puitesopimukseen, joka sisältää luottamuksellisten tietojen välittämistä koskevat erityismääräykset. Lisäksi komissio muistuttaa erityisrahoitusjärjestelmästä, jota sovelletaan sokerin vientiin. Yhteisön talousarviosta rahoitetaan ainoastaan vientimenot, jotka vastaavat etuuskohtelun alaisen tuonnin määrää. Kiintiöiden mukaisten määrien vientituet on katettava tuotantomaksuilla, joka ovat osa unionin omia varoja. (1) KOM(2002) 394 lopullinen.
KIRJALLINEN KYSYMYS E-2387/02 esittäjä(t): Antonio Tajani (PPE-DE) neuvostolle. Juutalaisten hautojen häpäisy Veranon hautausmaalla Roomassa.



Virallinen lehti nro 137 E , 12/06/2003 s. 0081 - 0081



KIRJALLINEN KYSYMYS E-2387/02 esittäjä(t): Antonio Tajani (PPE-DE) neuvostolle (2. elokuuta 2002) Aihe: Juutalaisten hautojen häpäisy Veranon hautausmaalla Roomassa Juutalaisen kalenterin surun päivänä eli aabin kuukauden yhdeksäntenä päivänä, 18. heinäkuuta 2002, Veranon hautausmaalla Roomassa häpäistiin yli 40 juutalaisten hautaa. Tämä alhainen teko, joka järkytti syvästi koko Rooman kaupunkia, osoitti myös, että huolestuttavan vakavat juutalaisvastaiset hyökkäykset tekevät vuosien jälkeen paluuta Roomaan. Mihin toimiin neuvosto aikoo ryhtyä Veranon hautausmaalla tapahtuneen raakalaismaisen hautojen häpäisyn johdosta? Mihin toimiin neuvosto aikoo ryhtyä juutalaisiin kohdistuvien hyökkäysten torjumiseksi? Useita vastaavanlaisia hyökkäyksiä on tapahtunut jo ennen Roomaa Strasbourgissa, Marseillessa ja Brysselissä. Mihin toimiin neuvosto aikoo ryhtyä tällaisen vastenmielisen alakulttuurin torjumiseksi, jossa yhdistyvät juutalaisviha sekä vihamielisyys Israelin valtiota kohtaan ja joka johtaa Roomassa sattuneen tapauksen kaltaisiin häpeällisiin tekoihin? Voiko neuvosto selvittää, onko juutalaisvastaisilla järjestöillä jokin järjestelmällinen strategia ja onko niiden välillä mahdollisesti kansainvälisiä kytköksiä? Vastaus (6. helmikuuta 2003) Neuvosto tuomitsee jyrkästi kaikenlaisen rasismin ja muukalaisvihan. Neuvosto antoi istunnossaan 25. ja 26. huhtikuuta 2002 päätelmät, joissa se ilmaisee halunsa vahvistaa luonteeltaan rasistisen väkivallan ja antisemitismin ehkäisyä ja torjuntaa ja kannatti jäsenvaltioiden poliisiyhteistyön tiivistämistä. Lisäksi neuvostossa valmistellaan rasismin ja muukalaisvihan vastaista toimintaa koskevaa puitepäätöstä, jonka tavoitteena on yhteisten vähimmäisnormien määritteleminen rasististen ja muukalaisvihamielisten käyttäytymismallien rangaistavuuden osalta sekä jäsenvaltioiden viranomaisten yhteistyön parantaminen tällaisen rikollisuuden torjunnassa. Neuvosto kuitenkin muistuttaa kysyjää siitä, että Euroopan unionista tehdyn sopimuksen 33 artiklan mukaan jäsenvaltiot vastaavat yleisen järjestyksen ylläpitämisestä ja sisäisen turvallisuuden suojaamisesta.
KIRJALLINEN KYSYMYS E-2730/02 esittäjä(t): Emmanouil Bakopoulos (GUE/NGL) komissiolle. Marína II ja Etelä-Eurooppa.



Virallinen lehti nro 110 E , 08/05/2003 s. 0095 - 0096



KIRJALLINEN KYSYMYS E-2730/02 esittäjä(t): Emmanouil Bakopoulos (GUE/NGL) komissiolle (30. syyskuuta 2002) Aihe: Marína II ja Etelä-Eurooppa Marína II -hankkeen tavoitteena on analysoida Pohjois-Euroopan vesien radioaktiivisuutta 1980-luvun puolivälistä alkaen. Onko komissiolla vastaavaa hanketta, joka koskisi Etelä-Euroopan vesiä lähinnä Välimeren ja jos näin ei ole, aikooko komissio käynnistää sellaisen hankkeen? Margot Wallströmin komission puolesta antama vastaus (25. lokakuuta 2002) Komissio on toteuttanut lukuisia vesien radioaktiivisuutta käsitteleviä tutkimuksia. Välimereen kohdistuva Marína-Med-projekti aloitettiin vuonna 1992 ja se päättyi vuonna 1994. Ympäristöasioiden pääosasto on julkaissut seuraavat raportit: - The radiological exposure of the population of the European Community from radioactivity in the Mediterranean Sea Project Marína-Med Report by a group of experts convened by the European Commission Luxembourg, 1994. (Asiakirja XI-094/93). - The radiological exposure of the population of the European Community from radioactivity in the Mediterranean Sea Project Marína-Med Proceedings of a seminar held in Rome, 1719 May 1993. Luxembourg 1994 (EUR15564EN). Muissa projekteissa käsiteltiin Pohjois-Euroopan vesiä (Marína, Report EUR12483EN, 1990; Marína II, raporttiluonnos web-palvelimella: http://europa.eu.int/comm/environment/radprot, 2002) ja Itämerta (Marína-Balt, Report EUR12483EN, 2000).
KIRJALLINEN KYSYMYS E-3086/02 esittäjä(t): Jonas Sjöstedt (GUE/NGL) komissiolle. Heikkonäköiset ammattiautoilijat.



Virallinen lehti nro 137 E , 12/06/2003 s. 0156 - 0156



KIRJALLINEN KYSYMYS E-3086/02 esittäjä(t): Jonas Sjöstedt (GUE/NGL) komissiolle (28. lokakuuta 2002) Aihe: Heikkonäköiset ammattiautoilijat Ruotsin lehdistössä julkaistujen tietojen mukaan heikkonäköisten ammattiautoilijoiden on pakko käyttää piilolaseja sankalasien sijaan. Tästä on seurannut ikävyyksiä ammattiautoilijoille, jotka eivät eri syistä voi käyttää piilolaseja. Ruotsin tielaitos pitää näkökykyyn liittyviä määräyksiä joustamattomina, mutta katsoo, että EU-direktiiviä on noudatettava ja ettei henkilöitä, jotka tarvitsevat vahvuudeltaan yli kahdeksan dioptrian linssejä, voida vapauttaa säännöstä. Tielaitos on ilmoittanut, että liikenteen lääketiedettä pohtivan neuvoston oikeusoppineet ja lääkärit keräävät parhaillaan argumentteja, joiden perusteella Euroopan unioni voisi nostaa rajaa. Katsooko komissio, että Ruotsin tielaitos voi antaa ammattiautoilijoille oikeuden käyttää yli kahdeksan dioptrian vahvuisia sankalaseja? Loyola de Palacion komission puolesta antama vastaus (11. joulukuuta 2002) Yhteisön ajokortista 29. heinäkuuta 1991 annettu neuvoston direktiivi 91/439/ETY(1) tuli voimaan 1. heinäkuuta 1996. Direktiivissä (7 artiklan 1 kohdan a alakohdassa) säädetään, että ajokortin saa antaa hakijoille, jotka täyttävät liitteen III mukaisesti terveydelliset vaatimukset. Kyseisessä liitteessä säädetään, että ryhmän 2 kuljettajan näöntarkkuuden kahdella silmällä, tarvittaessa korjaavia linssejä käytettäessä on oltava vähintään 0,8 paremmassa silmässä ja vähintään 0,5 huonommassa silmässä. Minkäasteisen näkövian tahansa saa korjata piilolinsseillä. Sankalaseilla ei vuoteen 1996 saakka sallittu yli neljän diopterin näkövian korjaamista. Enimmäisvahvuus muutettiin 10. heinäkuuta 1996 lähtien 8 diopteriksi(2) tieteellisen kehityksen huomioon ottamiseksi. Liitteessä III vahvistetaan moottoriajoneuvon kuljettamiseen vaadittavaa fyysistä ja henkistä terveyttä koskevat vähimmäisvaatimukset. Jäsenvaltiot voivat soveltaa tiukempia mutta eivät löysempiä vaatimuksia. Jäsenvaltiot voivat komission suostumuksella poiketa liitteen III säännöksistä, jos tällainen poikkeaminen vastaa lääketieteen kehitystä ja on mainitussa liitteessä vahvistettujen periaatteiden mukaista (7 artiklan 3 kohta). (1) Neuvoston direktiivi 91/439/ETY, annettu 29. heinäkuuta 1991, yhteisön ajokortista (EYVL L 237, 24.8.1991). (2) Komission päätös 96/427/EY, tehty 10. heinäkuuta 1996, neuvoston direktiivin 91/439/ETY liitteen III määräyksiä koskevasta poikkeuksesta (EYVL L 175, 13.7.1996).
KIRJALLINEN KYSYMYS E-2829/02 esittäjä(t): Struan Stevenson (PPE-DE) komissiolle. Laiton ajoverkkokalastus.



Virallinen lehti nro 110 E , 08/05/2003 s. 0112 - 0112



KIRJALLINEN KYSYMYS E-2829/02 esittäjä(t): Struan Stevenson (PPE-DE) komissiolle (9. lokakuuta 2002) Aihe: Laiton ajoverkkokalastus Eurooppalaisessa lehdistössä ja yksittäisissä tietolähteissä on kiinnitetty huomiota siihen, että ainakin kahden unionin jäsenvaltion kalastusaluksissa käytetään yhä pelagisia ajoverkkoja huolimatta siitä, että kyseisten verkkojen ehdoton käyttökielto astui voimaan tammikuussa 2002. Voiko komissio kertoa, onko sillä joitakin lisätietoja kyseisten verkkojen yhä jatkuvasta käytöstä? Mihin toimiin jäsenvaltioissa on ryhdytty asetuksen (EY) 1239/98(1) noudattamisen varmistamiseksi? Entä mihin toimenpiteisiin komissio aikoo ryhtyä niiden jäsenvaltioiden suhteen, jotka edelleen sallivat kalastusalusten käyttävän ajoverkkoja? (1) EYVL L 171, 17.6.1998, s. 1. Franz Fischlerin komission puolesta antama vastaus (31. lokakuuta 2002) Komissio on laatinut kalastuksen valvojilleen koko kalastusvuoden kattavan erityisten tarkastuskäyntien ohjelman tarkastaakseen paikalla, että asetusta (EY) N:o 1239/98(1), jossa säädetään ajoverkon käyttökiellosta vaelluskalalajien pyydystämisessä yhteisön aluksilla tai, jos kyse on kolmansien maiden aluksista, yhteisön vesillä, noudatetaan. Komissio haluaa korostaa jäsenvaltioiden kalastusviranomaisten yhteistyön merkitystä ohjelman toteuttamisessa. Huolimatta jäsenvaltioiden toteuttamista järjestelyistä lainsäädännön noudattamisen varmistamiseksi, joissakin tapauksissa on tosiaankin todettu rikkomuksia. Tarkastuskäyntiohjelman lopuksi suoritetaan kokonaisarviointi. Komissio päättää sen perusteella mahdollisista toimista jäsenvaltioita vastaan. (1) Neuvoston asetus (EY) N:o 1239/98, annettu 8 päivänä kesäkuuta 1998, tietyistä kalavarojen teknisistä säilyttämistoimenpiteistä annetun asetuksen (EY) N:o 894/97 muuttamisesta, EYVL L 171, 17.6.1998.
KIRJALLINEN KYSYMYS E-3538/02 esittäjä(t): Christopher Huhne (ELDR) komissiolle. Sotilasmateriaalin kauppa.



Virallinen lehti nro 137 E , 12/06/2003 s. 0224 - 0224



KIRJALLINEN KYSYMYS E-3538/02 esittäjä(t): Christopher Huhne (ELDR) komissiolle (11. joulukuuta 2002) Aihe: Sotilasmateriaalin kauppa Voiko komissio antaa tietoja sotilasmateriaalin (mukaan lukien ilmailu) tuonnista ja viennistä kunkin jäsenvaltion osalta ja EU:n osalta kuluneiden kymmenen vuoden ajalla ja ilmoittamaan nämä luvut prosenttiosuutena tuonnin ja viennin kokonaismäärästä kussakin tapauksessa? Pedro Solbes Miran komission puolesta antama vastaus (28. tammikuuta 2003) Sotilasmateriaalin tuontia ja vientiä koskevat tiedot, jotka komissiolla on hallussaan ja jotka se voi antaa, edustavat vain pientä osaa näiden tuotteiden todellisista markkinoista. Tämä johtuu tiukasta luottamuksellisuudesta (kaikkia käyttäjiä koskeva luottamuksellisuus), jota jäsenvaltiot soveltavat suurimpaan osaan näistä tuotteista. Jäsenvaltioista tapahtuvaa tavanomaisten aseiden vientiä koskevia tietoja annetaan vuosikertomuksissa 19992002 asevientiä koskevien Euroopan unionin käytännesääntöjen mukaisesti (jaottelu maittain lisenssien määrän tai arvon ja viennin arvon mukaan, jos mahdollista; tiedot eivät ole yhdenmukaisten standardien mukaisia).
KIRJALLINEN KYSYMYS E-1094/02 esittäjä(t): Paulo Casaca (PSE) komissiolle. Madridin työvoimatoimiston IMEFEn hallinnoimat ESR:n varat.



Virallinen lehti nro 052 E , 06/03/2003 s. 0037 - 0037



KIRJALLINEN KYSYMYS E-1094/02 esittäjä(t): Paulo Casaca (PSE) komissiolle (18. huhtikuuta 2002) Aihe: Madridin työvoimatoimiston IMEFEn hallinnoimat ESR:n varat Voiko komissio ilmoittaa, mikä on julkisia syytöksiä aiheuttaneen ESR:n varojen siirtämistä IMEFEen ohjelmakaudella 19941999 koskevan asian tila? Etenkin haluaisin tietoa seuraavista seikoista: 1. Rahoitukseen liittyvät oikaisut. 2. Vilpilliseen säännönvastaisuuteen liittyvät epäilyt. 3. Vastuullisten viranomaisten toiminta väärinkäytösten torjumiseksi. Anna Diamantopouloun komission puolesta antama vastaus (13. toukokuuta 2002) Unidad Administradora del Fondo Social Europeo (UAFSE) on ilmoittanut komissiolle, että la Intervención General de la Administración del Estado (IGAE) on antanut lopullisen raportin IMEFEn tarkastuksesta. Raportin mukaan IMEFEn kauden 19941997 toiminnassa havaittiin sääntöjenvastaisuuksia Euroopan sosiaalirahastosta (ESR) myönnettyjen varojen osalta yhteensä 3 783 033 euron arvosta. UAFSE on käynnistänyt IGAE:n tarkastuksen perusteella lisätarkastuksen, jonka kohteena on IMEFE (IMEFEn omat sekä ulkoistetut toimet). Tarkastuksen rahamääräiset päätelmät voivat antaa aiheen vieläkin suurempiin rahoituskorjauksiin. Väliaikaista raporttia ei ole tosin vielä toimitettu komissiolle. UAFSE on ilmoittanut väliaikaisten tarkastuspäätelmien perusteella komissiolle, että parhaillaan on käynnissä ulkopuolisia Asistencias Técnicas -kursseja koskeva lisätarkastus, jonka tavoitteena on suurentaa alun perin sovellettua otoskokoa. Lisäksi UAFSE on ilmoittanut komissiolle, että kun sillä on käytettävissä lopulliset tarkastusraportit, sen pitäisi pystyä määrittämään kyseessä oleva kokonaissumma. Tuolloin se esittää komissiolle vastaavan rahoituskorjausta käsittelevän aineiston. Komissio soveltaa asetuksen (ETY) N:o 4253/88 24 artiklan mukaista keskeyttämismenettelyä näiden toimenpiteiden ajan(1). (1) Neuvoston asetus (ETY) N:o 4253/88, annettu 19 päivänä joulukuuta 1988, rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta (EYVL L 374, 31.12.1988).
KIRJALLINEN KYSYMYS E-3207/02 esittäjä(t): Kathleen Van Brempt (PSE) komissiolle. Nikotiinikaramellit.



Virallinen lehti nro 092 E , 17/04/2003 s. 0232 - 0232



KIRJALLINEN KYSYMYS E-3207/02 esittäjä(t): Kathleen Van Brempt (PSE) komissiolle (12. marraskuuta 2002) Aihe: Nikotiinikaramellit Useat tupakkayhtiöt, kuten British American Tobacco, ovat ilmoittaneet saattavansa pian markkinoille piparminttukaramellin, joka sisältää yhtä paljon nikotiinia kuin tavallinen savuke. Valmistajat ovat kehittäneet tämän nk. cigalettin sellaisia tupakoitsijoita varten, joita haittaavat yhä useammassa paikassa voimassa olevat tupakointikiellot, jotta heillä olisi aina ja kaikkialla saatavilla nikotiinia. Mitä mieltä komissio on tästä uudesta tuotteesta? Aikooko komissio kieltää cigalettin? Jos näin ei ole, aikooko komissio varoittaa väestöä siitä, että tämän karamelli aiheuttaa riippuvuutta? Mikä on kanta cigalettin pakkausmerkintöjen suhteen? David Byrnen komission puolesta antama vastaus (17. joulukuuta 2002) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS P-1664/02 esittäjä(t): Daniel Hannan (PPE-DE) komissiolle. Euroopan tulevaisuutta käsittelevän valmistelukunnan osanottajat.



Virallinen lehti nro 052 E , 06/03/2003 s. 0086 - 0086



KIRJALLINEN KYSYMYS P-1664/02 esittäjä(t): Daniel Hannan (PPE-DE) komissiolle (4. kesäkuuta 2002) Aihe: Euroopan tulevaisuutta käsittelevän valmistelukunnan osanottajat Voisiko komissio ilmoittaa, mitä Euroopan tulevaisuutta käsittelevän valmistelukunnan foorumiin osallistuvia järjestöjä tai verkostoja komissio tai muut Euroopan unionin toimielimet rahoittavat (kokonaan tai osittain) suoraan tai epäsuorasti? Romano Prodin komission puolesta antama vastaus (5. heinäkuuta 2002) Luettelo keskustelufoorumiin osallistujista toimitetaan suoraan kunnianarvoisalle parlamentin jäsenelle sekä parlamentin pääsihteeristöön. Kunnianarvoisan parlamentin jäsenen esittämä kysymys rahoituksesta vaatii perusteellisempaa selvitystä komission yksiköissä, joten asiasta tullaan antamaan täydentävä vastaus.
KIRJALLINEN KYSYMYS E-2146/02 esittäjä(t): Fernando Fernández Martín (PPE-DE) komissiolle. Liberia.



Virallinen lehti nro 092 E , 17/04/2003 s. 0113 - 0113



KIRJALLINEN KYSYMYS E-2146/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Liberia Voisiko komissio kertoa, mitä Liberiaa koskevia hankkeita on rahoitettu Euroopan unionin vuoden 2000 talousarviosta? Mikä oli kyseiselle maalle myönnetyn tuen kokonaismäärä vuoden 2000 aikana kaikki kohteet huomioon ottaen? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.